Politik for anvendelse af sociale klausuler og arbejdsklausuler 
Sagsfremstilling 
3.                   Politik for anvendelse af sociale klausuler og arbejdsklausuler - Åbent 
  
  
SAGENS INDHOLD 
Genoptagelse af Byrådets behandling af pkt. 193, 25. november 2014, hvor Byrådet skulle tage stilling til ”Politik for 
anvendelse af sociale klausuler, arbejdsklausuler og kædeansvar”. Byrådet besluttede at sende forslaget til 
politikken i høring hos Dansk Byggeri, 3F og Favrskov Erhvervsråd med henblik på efterfølgende behandling i 
Økonomiudvalget og Byrådet. I den forbindelse blev det præciseret, at der er forskellige politiske holdninger til 
kædeansvar i Byrådet. 
  
På nuværende tidspunkt er det kun [adresse] ”Politik for konkurrenceudsættelse”, der indeholder 
retningslinjer for anvendelse af sociale klausuler og arbejdsklausuler. Denne politik er imidlertid afgrænset til kun at 
omfatte de situationer, hvor der sker konkurrenceudsættelse af opgaver, som Favrskov Kommune selv varetager.   
  
Behovet for en mere omfattende politik er bl.a. blevet aktualiseret af, at der i økonomiaftalerne for 2014 og 2015 
mellem regeringen og KL er lavet aftaler om kommunernes anvendelse af både sociale klausuler og 
arbejdsklausuler.  
  
Endvidere har Beskæftigelsesministeriet i 2014 udsendt cirkulære om arbejdsklausuler i offentlige kontrakter, der 
opfordrer kommunerne til at bruge arbejdsklausuler i et større omfang.  
  
Forslaget til politik for anvendelse af sociale klausuler og arbejdsklausuler omfatter bygge- og anlægsopgaver, samt 
udbud af driftsopgaver og tjenesteydelser. Varekøb er ikke omfattet af forslaget. Det skyldes, at det ifølge EU-retlige 
regler som hovedregel alene vil være lovligt at opstille kontraktvilkår, der vedrører eller regulerer udførelsen af 
ydelser i ordregiverens land. Sociale klausuler kan derfor ikke knyttes til ydelser, opgaver eller produkter, der 
produceres i andre lande. Dette betyder, at det stort set ikke er muligt at anvende klausulerne ved varekøb. Varekøb 
vil fortsat være omfattet af indkøbspolitikken, der blev vedtaget af Byrådet den 29. januar 2008. 
  
VURDERING 
[adresse] har modtaget høringssvar fra Dansk Byggeri, 3F og Favrskov Erhvervsråd. Høringssvarene 
viser, at der er forskellige holdninger til især politikken om kædeansvar og partnerskabsaftaler. Høringssvarene er 
vedlagt sagen.    
 
Byråd 
27. januar 2015 
Sagsnr. 710-2014-
17262 
Dok.nr. 710-2015-
16909 
Sagsbehandler 
DPJMH 
  
Tidl. politisk behandling 
BY 
Forventet sagsgang 
ØK, BY 
Lovgrundlag 
Cirkulære nr. 9471 af 30. juni 2014 om 
arbejdsklausuler i offentlige kontrakter 
Dansk Byggeri anfører bl.a., i sit høringssvar, at arbejdsklausuler er et unødvendigt og tilmed retsstridigt redskab i 
bekæmpelsen af social dumping. Det anføres også, at Beskæftigelsesministeriets arbejdsklausul er i strid med EU-
retten. Job og Økonomi skal hertil bemærke, at Beskæftigelsesministeriet i sit cirkulære om arbejdsklausuler i 
offentlige kontrakter opfordrer kommunerne til at anvende arbejdsklausuler. Job og Økonomi forudsætter, at 
Beskæftigelsesministeriet ikke vil opfordre kommunerne til at handle retsstridigt.  
  
På baggrund af høringssvarene, hvoraf bl.a. fremgår, at Dansk Byggeri er imod kædeansvar, at 3F er for 
kædeansvar, og at der i Favrskov Erhvervsråd er forskellige holdninger til kædeansvar, fastholder Job og Økonomi 
forslaget om, at Favrskov Kommune anvender arbejdsklausuler, sociale klausuler og kædeansvar, jf. forslaget til 
politik for anvendelse af sociale klausuler og arbejdsklausuler.  
  
Endvidere anbefales det, at der indgås en partnerskabsaftale om uddannelses- og praktikpladser inden for bygge- 
og anlægsområdet som beskrevet i forslaget til politikken.  
  
Den konkrete anvendelse af klausulerne i de enkelte udbud vil være afhængig af en række forskellige forhold. Det er 
f.eks. kontraktens størrelse og en konkret vurdering af, om anvendelsen er mulig (lovlig) efter de EU-retlige regler.     
  
Betingelserne for klausulernes anvendelse mv. er beskrevet i vedhæftede notat. 
  
Med afsæt i politikken skal administrationen i forbindelse med de enkelte opgaver foretage en konkret vurdering af, i 
hvilket omfang klausulerne kan anvendes. Som følge heraf anbefales det, at Byrådet hvert år i 1. kvartal får forelagt 
en oversigt over de opgaver, der er udbudt i det foregående år. Oversigten vil bl.a. indeholde en beskrivelse af de 
opgaver, hvor administrationen har vurderet, at anvendelse af klausuler ikke er relevant samt forvaltningens 
begrundelse herfor.     
  
Vedtagelse af ”Politik for anvendelse af sociale klausuler og arbejdsklausuler” medfører, at der skal foretages 
ændringer i Politik for konkurrenceudsættelse. Ændringerne er følgende: 
  
· At bestemmelserne om sociale klausuler og arbejdsklausuler udgår, og at der i stedet for henvises til politikken for 
anvendelse af sociale klausuler og arbejdsklausuler.  
· At det præciseres, at der skal være fokus på, at eventuelle ekstra udgifter eller opgaver, der opstår som følge af en 
konkurrenceudsættelse, skal indgå i den samlede vurdering. 
· At retspraksis har vist, at virksomhedsoverdragelsesloven også kan finde anvendelse ved gentagne overdragelser. 
  
ØKONOMI 
Det er svært umiddelbart at vurdere forslagets økonomiske konsekvenser. Det forhold, at tilbudsgiverne 
underlægges krav om sociale klausuler og arbejdsklausuler, kan medføre dyrere tilbud. Modsat kan ansættelse og 
fastholdelse af medarbejdere efter de sociale klausuler medføre mindre udgifter til indkomstoverførsler. En vurdering 
af de økonomiske konsekvenser vil indgå i den årlige orientering til Byrådet.  
  
INDDRAGELSE 
Der har været holdt et temamøde for Byrådet 28. oktober 2014, hvor repræsentanter for henholdsvis Dansk Byggeri 
og 3F deltog.  
  
Politikken for anvendelse af sociale klausuler og arbejdsklausuler blev sendt i høring 27. november 2014 hos 
henholdsvis Dansk Byggeri, 3F og Favrskov Erhvervsråd i henhold til Byrådets beslutning. De pågældende har 
efterfølgende fremsendt deres høringssvar, som er vedlagt sagen.     
  
INDSTILLING 
Direktøren for Job og Økonomi indstiller til Byrådet: 
  
1. At udkast til Politik for anvendelse af sociale klausuler og arbejdsklausuler godkendes, herunder: 
a. anvendelse af sociale klausuler og arbejdsklausuler. 
b. indgåelse af en partnerskabsaftale om uddannelses- og praktikpladser.  
c. anvendelse af kædeansvar. 
2. At det reviderede udkast til Politik for konkurrenceudsættelse godkendes. 
  
BESLUTNING 
  
Økonomiudvalget, 20. januar 2015: 
Fraværende: René Lauridsen, Peder Olsen 
  
Indstilles godkendt. 
  
Connie Danielsen kan ikke tiltræde indstillingen vedr. punkt 1c om anvendelse af kædeansvar. 
  
  
Bilag 
  
  
  
  
Byråd, 27. januar 2015: 
Fraværende: Alf Rasmussen, Peder Olsen 
  
Punkt 1a og punkt 1b blev godkendt. 
  
Stillingtagen til punkt 1c om anvendelse af kædeansvar overgår til behandling i forbindelse med sagen om valg 
af entrepriseformer, der skal behandles af Byrådet 24. februar 2015. 
  
Punkt 2 blev godkendt. 
  
Politik for anvendelse af sociale klausuler og 
arbejdsklausuler 
710-2014-189142 
Politik for konkurrenceudsættelse - revideret 
710-2014-192036 
Notat om anvendelse af arbejdsklausuler og 
sociale klausuler 
710-2014-218361 
Høringssvar fra 3F 
710-2015-3248 
Høringssvar fra Dansk Byggeri 
710-2015-3256 
Høringssvar fra Favrskov Erhvervsråd 
710-2015-4466 
